open-index/open-wikipedia-markdown huggingface dataset:
تجريد

**التجريد** (النڭليزية: **Abstraction**) هو واحد لعملية عقلية فين كانخرجو كونصيپطات ؤ قواعد من التخدام ؤ التصنيف ديال أمثلة حية، معنيّات حرفية (ملموسة)، مباديء أولانية، و طرقان ؤخرى.

"التجريد" هي الخلاصة د هاد لعملية للي كاتعطينا كونصيپط للي كا يخدم كا سمية شاملة ل ڭاع لكونصيپطات للي تحت منو ؤ كايلاقي بين ڭاع لكونصيپطات اللي عندها علاقة ب بعضياتها على شكل مجموعات، ضومينات، ؤ كاطيڭوريات.

التجريد لعقلي يقدر يتكون على طريق تغربيل لمضمون د لمعلومات د واحد لكونصيپط ؤلا د شي ظاهرة قابلة للملاحظة، ؤ تخلي غير الخاصيات اللي عندهم علاقة بواحد لهدف. بحال تجريد لكونصيبط ديال طوموبيلة للمفهوم ديال مركوب للي مجينيراليزي عليها ؤ كايحافظ غير على المعنى ديال وسيلة ديال الطرونسپور.

## مصادر


تصنيف:تخمام
تصنيف:مفاهيم ف لميطافيزيك
تصنيف:مفاهيم د لإپيستيمولوجيا
تصنيف:ستيتناء من طاݣ ناقصين تصاور
كونصيپط

**لكونصيپط** ؤلا **لمفهوم** (النݣليزية ؤ لفرانساوية: **Concept**) (لعربية: **مفهوم**) هو واحد لفكرة مجردة. لكونصيبطات هوما الساس ؤلا الياجور للي كا يتكونو منهم لمبادئ، التفكير ؤ لمعتقدات. كايلعبو دور مهم ف لعريف (النݣليزية: **Cognition**). على هاد لاساس، لكونصيپطات كا تدرسهم بزاف ديال الديسيپلينات بحال: اللسانيات، السيكولوجيا، الفلسفة. ؤ هاد الديسيپلينات كاتهتم ب الهيكل لمنطيقي ؤ السيكولوجي د لكونصيپطات، ؤ كيفاش كايتحطو مع بعضياتهم باش يكونو أفكار ؤ جوملات. الدراسة د لكونصيپطات كانت عتبة للي من فوقها خرجات للوجود واحد لمقاربة متعددة-الديسيپلينات سميتها لعولوم لمعرفية.

ف الفلسفة لمعاصرة، كاين عالاقل ثلاثة ديال الطرقان الشايعين ديال كيفاش نفهمو أشناهو لكونصيپط:

* لكوصيپط كا تصور عقلي: فين لكونصيپطات كايكونو كيانات موجودة ف لعقل (كسدات عقلية)
* لكونصيپط كا قدرات: فين لكونصيپطات كايكونو عبارة على قدرات خاصة ب لعومالا لمعرفيين (لحالات لعقلية)
* لكونصيپط كا حاسة د معاني د فريݣي (ف تّصور ديال لفيلسوف لألماني ݣوطلوب فريݣي): فين لكونصيپط كايكون عبارة على كسدة مجردة بعكس لكسدات لعقلية ؤ لحالات لعقلية.

لكونصيپطات ممكن يتنضمو ف واحد السلوم هيراركي، فين النيڤووّات للي من فوقو كاتسمى "الدرجة لفوقانية" ؤ النيڤووّات من تحتو كاتسمى "الدرجة التحتانية". زيد عليها، كاين النيڤو "أساسي" ؤلا "وسطاني" للي أغلب الناس ممكن يعرفو فيه شي كونصيپط. مثلا: "لكرسي" مثال ديال كونصيپط د نيڤو أساسي للي الدرجة الفوقانية ديالو هي "أتات" ؤلا "فراش" ؤ الدرجة التحتانية ديالو هي "كرسي د البيرو".
تصغير|التصور ديال لكونصپط د شجرة. التصاور الربعة لفوقانيين د شجر ممكن يتختاصرو تقريبا ف واحد لجينيرالزاسيون (تعميم) ديال لفكرة د شجرة كيما مصورة التحت.

لكونصيپطات ممكن تكون مضبوطة ؤلا مامضبوطاش. فاش لعقل كا يدير واحد الجينيرالزاسيون بحال لكونصيپط د شجرة، كا يخرج وجوه الشبه بين بزاف د لأمثلة د داك الكونصيپط؛ التبسيط داك لكونصيپط كا يمكّن من التفكير على نيڤو عالي. واحد لكونصيپك كايتجسد بݣاع التجسيدات ديالو الكاينة ؤ لممكنة، سوا كانو حاجات ف لعالم لحقيقي ؤلا أفكار.

لكونصيپطات كا يتدرسو كا مكونات د لعريف د بنادم (النݣليزية: **Human Cognition**) ف لعولوم لمعرفية ؤ الديسيپلينات د اللسانيات، السكولوجيا، ؤ لفلسفة، فين ضاير واحد النقاش على واش لعريف ولابدة يجرى على طريق لكونصيپطات. لكونصيپطات كا تفورميلاو باستمرار ف لماط، لانفورماتيك، الضاطابيزات، ؤ الداكا لصطيناعي. أمثلة د لكونصيپطات د نيڤو عالي ف هاد الضومينات هوما الكلاصات، السكيمات، ؤ لكاطيݣورات. ف الستيعمال العادي د كلمة كونصيپط كا يعني فيكرة.

## مصادر

تصنيف:تخمام
تصنيف:مفاهيم
تصنيف:تجريد
تصنيف:مفاهيم ف لميطافيزيك
تصنيف:مقالات فيها مصدر و 3000 بايت
تصنيف:صيونص د لإدراك
تصنيف:ستونات
تصنيف:مفاهيم ف لفلسفة د لعقل
تصنيف:لمحتوى د لعقل
صغيوراني

تصغير|الصغيوراني ؤ لمساليش على المحور د الأعداد الهيپيريالية

ف لماط، العدد **الصغيوراني** (نݣليزية: **Infinitesimal**) هو لمقدار لّي قرب ل الزيرو من أي عدد حقيقي و عمرو ما كايكون زيرو. لأصل د كلمة Infinitesimal جاي من (لاتينية: **Infinitesimus**) هي كاتعني الرتبة اللامساليوية (يعني ديال اللامسالية) ف واحد التستيفة. ب الدارجة كلمة **الصغيورانية** هي نيولوجيزم جات مركب من كلمة ***صغيور*** و اللاحق ***اني*** للي يعني الرتبة.

الصغيورانيين ما موجودينش ف السيسطيم د لاعداد لحقيقية السطوندار، ولكن موجودين ف سيسطمات ؤخرين ديال لاعداد بحال السيسطيم د لاعداد السريالية ؤ السيسطيم د لاعداد الهيپيريالية، للي ممكن نفكرو فيهم عبارة على لاعداد لحقيقية مزيود عليهم لعبرات **الصغيورانية** ؤ '''لممسالياش''' (النڭليزية: **Infinity**)؛ هاد الزيادات معاكسين مع بعضياتهم.

لاعداد الصغيورانية تزادو مع التطور ديال لحساب الصغيوراني، فين لشتيقاق تعتابر كا قسمة د جوج لعبرات صغيورانيين. هاد التعريف ما كانش مفورماليزي بطريقة مضبوطة. مع التطور د لحساب الصغيوراني، الصغيورانيين تعوضو ب الليميط للي ممكن تتحسب غير ب لاعداد الحقيقية السطوندار.

الصغيورانيات رجعات ليهم الشعبية ديالهم ف لقرن 20 مع أبراهام روبينسون للي ديڤلوپا التحليل لماسطوندارش ؤ لاعداد لهيپيريالية، للي مور قرون تاع الخلاف، بينات بلي داك الطريقة لقديمة ديال التعاطي مع لحساب الصغيوراني مشروعة.

## مصادر

تصنيف:لماط
تصنيف:تاريخ د لماط
تصنيف:صفاحي فيهوم نيولوجيزم ب الداريجة
تصنيف:لامسالية
نضرية الروينة

تصغير|پلوط د لاطراكطور د لورينز ل لقيمات , ,
تصغير|أنيماصو د پونديلة مضوبلة عندها نيڤو د الطاقة متوسط كاتمانيفيسطي سولوك مروّن ؤلا فوضوي. كون طلقنا الپونديلة من شروط د البدية للي مفنفنين غير شوية على ما كانو عليه، كون عطاتنا طراجيكطوار مبدل تماما. لپونديلة المضوبلة وحدة من أبسط السيسطيمات الدينامية للي عندها حلول مرونة.

**نضرية الروينة** (النݣليزية: **Chaos Theory**) هي واحد المجال متعدد الديسيپلينير د الدراسات العلمية ؤ شعبة ف لماط للي كاتهتم ب لپاطيرنات لمخبعين ؤ لقوانين لحتميين د السيسطيمات الدينامية للي حساسة بزاف ل الشروط د البدية، ؤ للي كانو ف واحد لوقيتة كايحسابوهوم على أنهم عندهم حالة عشوائية د لفوضى ؤ اللاتقاديد (irregularity). النضرية د الروينة كاتڭول بلي ف وسط ديك العلاين-عشوائية للي ممكن تتخايل لينا ف السيسطيمات المرونة ؤ لمعقدة، مخبين پاطيرنات، ارتباطات، فيدباكات متواصلة، تعاويدات، تشابيه داتي، فراكطال، ؤ تنظيم داتي. مفعول لفراشة للي هو واحد المبدأ للي داخل تحت مفهوم الروينة، كا يشرح كيفاش تغيير صغير بزاف ف حالة من الحالات ديال شي سيسطيم لا-سطري ؤ حتمي ممكن يتسبب ف تبديلات كبيرة بزاف ف لحالات للي كا تجي من بعدو (ب معنى أنه كايكون حساس ؤ معوّل بزاف على الشروط د البدية). واحد الميطافور لهاد السولوك هو أن الحركة د الجناح د فراشة ف لبرازيل ممكن تتسبب ف طورنادو ف طيكساس.

تفنفينات صغيرة ف الشروط د البدية، بحال دوك للي كاتسبب فيهم لأخطاء د التقياس ؤلا وخدان لعبار ؤلا لأخطاء د مور الفاصيلة ف لحساب الرقمي، ممكن تنتج عليها نتائج متباعدة بزاف ب النسبة لهاد السيسطيمات الدينامية، الشي للي كايخلي التنبأ ب السولوكات متاعهم على لمدى لبعيد قضية علاين مستحيلة. هادشي كايجرى واخّا هاد السيسطيمات حتمية، بمعنى أن التطور ديالهم ف المستقبل تايتبع طريق وحدانية ؤ للي ديطيرميني كليا ب الشروط د البدية ديالهم، بلا حتى عوامل ديال لعشوائية داخلة ف لموضوع. ب أسلوب أخور، الطبيعية لحتمية د هاد السيسطيمات ما كا تكفيهمش باش يكونو قابلين للتنبأ. هاد السولوك معروف ب **الروينة لحتمية** ؤلا غا ب **الروينة**. هاد النضرية كان لخصها إدوارد لورينز ب:

السولوكات لمرونة كاينة ف بزاف تاع السيسطيمات الطبيعية، بحال: الدليع د السايل (fluid flow)، اللاتقاديد د دقات لقلب، الطقس، المناخ. كاتوقع عاوتاني ب عفوية ف سيسطيمات للي عندها مركبات صطيناعيين، بحال البورصة ؤ التسركيل د الطرقان. هاد السولوك ممكن يتدرس على طريق التحليل د موضيلات د لماط لمرونة، ؤلا لپلوط د لمعاودة (recurrence plot) ؤ التطبيق د پوان كاري. النضرية د الروينة عندها عرّام د التطبيقات ف ديسيپلينات مختالفين بحال لميطورولوجيا، لونطروپولوجيا، الصوصيولوجيا، عولوم د البيئة، لانفورماتيك، لهندسة، لقتيصاد، ليكولوجي، ؤ المنادجمنت د الجايحات. النضرية كانت الساس للي عليه تبناو ضومينات جداد بحال السيسطيمات الدينامية لمعقدة، لقنت د الروينة *Edge of) Chaos)*، ؤ لعمليات د التركاب الداتي.

## مصادر


تصنيف:لماط
تصنيف:مقالات فيها مصدر و 3000 بايت
تصنيف:مقالات ب عناوين فيها نيولوجيزم
تصنيف:مجالات حواسبية د الدراسة
كاس لعالم 2022 ݣروپ B

[تصغير|alt=See caption.|[هاري كيين ف لماتش د النڭليز ضد إيران]]
لماتشات د **ݣروپ B د [[كاس لعالم 2022]]** تلعبو مابين 21 و 29 نونبر 2022. هاد لڭروپ مكوّن من لمنتخبات ديال النڭليز، إيران، ميريكان و ويلز. بزاف كانو ڭالو بلي هاد لڭروپ كان هوّ "لڭروپ د لموت" ف كاس لعالم 2022، حيت لمستويات د لفراقي كانو متقاربين و عاليين نسبياً (أعلى موعدّال د الكلاصمة د فيفا من بين جميع لڭروپات)، و بسباب التقارب التقافي بين لميريكان و النڭليز، التقارب الجغرافي بين النڭليز و ويلز، و الصداع السياسي بين إيران من جيهة و لميريكان و النڭليز من جيهة خرة.

## لكلاصمة و النقاطي

## لماتشات
جميع لأوقات محلية على حساب AST (UTC+3).
### النݣليز vs إيران
هاد جوج فراقي ماعمّرهوم تلاقاو.



### ميريكان vs ويلز
هاد جوج فراقي تلاقاو جوج مرات ف ماتشات أميكال. مرة ربحات لميريكان 2 ل 0 ف عام 2003، و مرة تعادلو 0 ل 0 ف 2020.



### ويلز vs إيران
هاد جوج فراقي تلاقاو مرة وحدة ف ماتش أميكال ف 1978 لي سالا ب 1 ل 0 ل ويلز.



### النݣليز vs ميريكان
هاد جوج فراقي تلاقاو جوج مرات ف كاس لعالم، لماتش لّول كان ف كاس لعالم 1950 و سالا ب رّباح ل لميريكان ب 1 ل 0، ؤ لّخراني كان ف كاس لعالم 2010 ف جنوب إفريقيا، و سالا ب تّعادل 1 ل 1.



### ويلز vs النݣليز
هاد جوج فراقي تلاقاو 103 د لمرات، لّخرانية ف ماتش أميكال ف 2020 سالا ب رّباح ل النڭليز ب 3 ل 0.



### إيران vs ميريكان
هاد جوج فراقي تلاقاو جوج مرات. مرة ف كاس لعالم 1998 لي ربحات فيها إيران لماتش ب 2 ل 1، و لمرة تّانية ف ماتش أميكال ف عام 2000 سالا ب تّعادل 1 ل 1.



## مصادر

تصنيف:كاس لعالم 2022
تصنيف:النݣليز ف كاس لعالم 2022
تصنيف:لميريكان ف كاس لعالم 2022
تصنيف:إيران ف كاس لعالم 2022
تصنيف:ويلز ف كاس لعالم 2022
تصنيف:مقالات فيها مصدر و 3000 بايت
كاس لعالم 2022 ݣروپ C

[تصغير|يسار|لقطة من لماتش د [لمنتخب لوطني لارجونتيني د كورة|لارجونتين ضد لمكسيك]]
لماتشات د **ݣروپ C د [[كاس لعالم 2022]]** تلعبو مابين 22 و 30 نونبر 2022. هاد لڭروپ مكوّن من لمنتخبات ديال لارجونتين، السعودية، لمكسيك و پولونيا. لارجونتين و پولونيا هوما لي طلعو للدور التاني. هادي كانت لمرة اللولة تقصات فيها لمكسيك ف الدور اللول من كاس لعالم 1978.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### لارجونتين vs السعودية
هاد جوج فراقي تلاقاو 4 د لمرات، آخر وحدة ف 2012 ف ماتش أميكال تعادلو فيه 0 ل 0.



### لمكسيك vs پولونيا
هاد جوج فراقي تلاقاو 8 د لمرات بما فيهوم مرة ف كاس لعالم، لي طرات ف 1978، و ربحات پولونيا ب 3 ل 1 ف دّور د لڭروپات.



### پولونيا vs السعودية
هاد جوج فراقي تلاقاو 4 د لمرات، لمرة لّخرانية فيهوم ربحات پولونيا ب 2 ل 1 ف ماتش أميكال ف 2006.



### لارجونتين vs لمكسيك
هاد جوج فراقي تلاقاو تلاتة د لمرات ف كاس لعالم ربحات فيهوم كاملين لارجونتين، مرة ف كاس لعالم 1930 ب 6 ل 3 ف دور لڭروپات، ف كاس لعالم 2006 ب 2 ل 1 ف دور 16، و ف كاس لعالم 2010 ب 3 ل 1 مرة خرة ف دور 16.



### پولونيا vs لارجونتين
هاد جوج فراقي تلاقاو 11 مرة، منهوم جوج مرات ف كاس لعالم، مرة ربحات پولونيا ب 3 ل 2 ف كاس لعالم 1974، و مرة ربحات لارجونتين ب 2 ل 0 ف كاس لعالم 1978.



### السعودية vs لمكسيك
هاد جوج فراقي تلاقاو 5 د لمرات، لمرة لّخرة ف كاس لقارات 1999، و ربحات فيها لمكسيك ب 5 ل 1.



## مصادر

تصنيف:كاس لعالم 2022
تصنيف:لارجونتين ف كاس لعالم 2022
تصنيف:پولونيا ف كاس لعالم 2022
تصنيف:السعودية ف كاس لعالم 2022
تصنيف:لمكسيك ف كاس لعالم 2022
تصنيف:مقالات مافيهاش مصدر و فايتة 3000 بايت
كاس لعالم 2022 ݣروپ D

[تصغير|220x124px|يسار|لقطة من لماتش د [لمنتخب لوطني لؤسطرالي د كورة|ؤسطراليا ضد فرانسا]]
لماتشات د **ݣروپ D د [[كاس لعالم 2022]]** تلعبو مابين 22 و 30 نونبر 2022. هاد لڭروپ مكوّن من لمنتخبات ديال فرانسا، ؤسطراليا، دانمارك و تونس. لمنتخبات د فرانسا و ؤسطراليا طلعو من هاد لڭروپ. ؤسطراليا، فرانسا و الدانمارك كانو ديجا تلاقاو ف نفس لڭروپ ف كاس لعالم لي فاتت.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### دانمارك vs تونس
هاد جوج فراقي تلاقاو 2 د لمرات، آخر وحدة ف 2002 ف ماتش أميكال ربحات فيه دانمارك 2 ل 1.


### فرانسا vs ؤسطراليا
هاد جوج فراقي تلاقاو مرة وحدة قبل ف كاس لعالم 2018 ف دور لڭروپات، و غلبات فرانسا ب 2 ل 1. تا ف كاس لقارات 2001 كانو تلاقاو، و غلبات ؤسطراليا ب 1 ل 0.



### تونس vs ؤسطراليا
هاد جوج فراقي تلاقاو قبل جوج مرات، لمرة لّخرة ف كاس لقارات 2005 فاش غلبات تونس ب 2 ل 0.



### فرانسا vs دانمارك
هاد جوج فراقي تلاقاو تلاتة د لمرات ف كاس لعالم، كاملين ف دور لمجموعات، و ب نتايج مختالفين. ف كاس لعالم 1998 ربحات فرانسا ب 2 ل 1. ف كاس لعالم 2002 ربحات دانمارك ب 2 ل 0، و ف كاس لعالم 2018 تعادلو ب 0 ل 0.



### ؤسطراليا vs دانمارك
لمرة لوحيدة لي تلاقاو فيها ف كاس لعالم 2018، تعادلو ب 1 ل 1.



### تونس vs فرانسا
هاد جوج فراقي تلاقاو 4 د مرات. لمرة لّخرة تعادلو 1 ل 1 ف 2010 ف ماتش أميكال.


## مصادر

تصنيف:كاس لعالم 2022
تصنيف:فرانسا ف كاس لعالم 2022
تصنيف:ؤسطراليا ف كاس لعالم 2022
تصنيف:تونس ف كاس لعالم 2022
تصنيف:الدانمارك ف كاس لعالم 2022
تصنيف:مقالات مافيهاش مصدر و فايتة 3000 بايت
كاس لعالم 2022 ݣروپ E

[تصغير|لقطة من لماتش ديال [لمنتخب لوطني لألماني د كورة|ألمانيا ضد الجاپون]]
لماتشات د **ݣروپ E د [[كاس لعالم 2022]]** تلعبو مابين 23 نونبر و 1 دجنبر 2022. هاد لڭروپ مكوّن من لمنتخبات ديال سپانيا، كوسطاريكا، ألمانيا و الجاپون. الجاپون جات اللولة ف لڭروپ و سپانيا جات التانية. هادي كانت تالت مرة منتخب ديال أسيا كيجي اللول ف ڭروپ د كاس لعالم. الجوج مرات لي قبل كانو ف كاس لعالم 2002 (لمنتخبات ديال كوريا الجنوبية و الجاپون براسها). ألمانيا تّقصات للمرة التانية مور كاس لعالم 2018، و هادي كانت لمرة التانية بطل لعالم كيتّقصى من الدور اللول جوج مرات متابعين مور ما ربح لكاس. اللولة كانت الطاليان بعدما ربحات كاس لعالم 2006 و تقصات ف 2010 و 2014 من الدور اللول.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### ألمانيا vs الجاپون
هاد جوج فراقي تلاقاو جوج مرات قبل، أخر مرة ف ماتش أميكال ف 2006 لي تسالا ب تّعادل ب 2 ل 2.



### سپانيا vs كوسطاريكا
هادي غاتكون لمرة لّولة لي غايتلاقاو فيها ف كاس لعالم. مي ديجا تلاقاو 3 د لمرات قبل ف ماتشات أميكال. مرة تعادلو فيها ف 2011 ف صان خوصي، و جوج مرات غلبات سپانيا ف أرضها، مرة ب 2 ل 1 ف 2015، و مرة ب 5 ل 0 ف 2017.



### الجاپون vs كوسطاريكا
الجاپون لعبات معا كوسطاريكا 5 د لمرات ف ماتشات أميكال، 4 ربحاتهوم، ؤ مرة تعادلو. أخر مرة كانت ف 2018 و ربحات الجاپون ب 3 ل 0.



### سپانيا vs ألمانيا
هاد جوج فراقي تلاقاو 4 د لمرات ف كاس لعالم. مرة ف كاس لعالم 1966 فاش ربحات ألمانيا لغربية ب 2 ل 1، ف كاس لعالم 1982 فاش ربحات عاوتان ب 2 ل 1، ف كاس لعالم 1994 فاش تعادلو ب 1 ل 1، و الدومي فينال د كاس لعالم 2010 فاش ربحات سپانيا ب 1 ل 0.



### الجاپون vs سپانيا
هاد جوج فراقي تلاقاو مرة قبل ف ماتش أميكال ف 2001 لي تسالا ب رّباح ل سپانيا ب 1 ل 0.



### كوسطاريكا vs ألمانيا
ألمانيا لعبات مرة وحدة ضد كوسطاريكا ف ليفتيتاح د كاس لعالم 2006 ملي غلبات ب 4 ل 2.



## مصادر

تصنيف:كاس لعالم 2022
تصنيف:سپانيا ف كاس لعالم 2022
تصنيف:الجاپون ف كاس لعالم 2022
تصنيف:ألمانيا ف كاس لعالم 2022
تصنيف:كوسطاريكا ف كاس لعالم 2022
تصنيف:مقالات فيها مصدر و 3000 بايت
كاس لعالم 2022 ݣروپ G

[تصغير|220x124px |يسار|لقطة قبل من لماتش ديال [لمنتخب لوطني لبريزيلي د كورة|لبريزيل و صربيا]]
لماتشات د **ݣروپ G د [[كاس لعالم 2022]]** تلعبو مابين 24 نونبر و 2 دجنبر 2022. هاد لڭروپ مكوّن من لمنتخبات ديال لبريزيل، صربيا، سويسرا و لكاميرون. لبريزيل و سويسرا تأهلو للدور التاني. هادي كانت لمرة اللولة ف تاريخ كاس لعالم شي فرقة كاتجي اللولة وخا ماركات عدد قل ديال لبيوتا من جميع لمنتخبات لي معاها ف لڭروپ. لبريزيل، صربيا و سويسرا كانو ديجا تلاقاو ف ڭروپ E ديال كاس لعالم لي فاتت.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### سويسرا vs كاميرون
هاد جوج فراقي ماعمّرهوم تلاقاو قبل.



### لبريزيل vs صربيا
هاد جوج فراقي تلاقاو قبل ف كاس لعالم 2018 فاش ربحات لبريزيل ب 2 ل 0. يلا حسبنا صربيا خليفة ديال يوڭوسلاڤيا، هاد جوج فراقي تلاقاو 18 مرة، منهوم ف كاس لعالم د 1930، 1950، 1954، و 1974، ب ربحة ل كلا وحدة فيهوم، ؤ جوج تعادلات.



### كاميرون vs صربيا
لفراقي تلاقاو ف ماتش أميكال ف 2010، ربحاتو صربيا ب 4 ل 3.



### لبريزيل vs سويسرا
تلاقاو 9 د لمرات ف لمجموع، و جوج مرات ف كاس لعالم، ف 1950 و 2018، بجوج تّسالاو ب تّعادل.



### صربيا vs سويسرا
جّوج فراقي تلاقاو ف كاس لعالم 2018 و ربحات سويسرا ب 2 ل 1. معا يوڭوسلاڤيا تلاقات سويسرا 13 مرة منهوم مرة ف كاس لعالم 1950، فين غلبات يوڭوسلاڤيا 3 ل 0.



### كاميرون vs لبريزيل
لفراقي تلاقاو 6 د لمرات، منهوم جوج ف كاس لعالم، بجوج ربحات فيهوم لبريزيل، مرة ف 1994 ب 3 ل 0، و مرة ف 2014 ب 4 ل 1.



## مصادر

تصنيف:كاس لعالم 2022
تصنيف:سويسرا ف كاس لعالم 2022
تصنيف:لبريزيل ف كاس لعالم 2022
تصنيف:لكاميرون ف كاس لعالم 2022
تصنيف:صربيا ف كاس لعالم 2022
تصنيف:مقالات مافيهاش مصدر و فايتة 3000 بايت
كاس لعالم 2022 ݣروپ F

تصغير|لقطة من لماتش د بلجيكا ضد كانادا
لماتشات د **ݣروپ F د [[كاس لعالم 2022]]** تلعبو مابين 23 نونبر و 1 دجنبر 2022. هاد لڭروپ مكوّن من لمنتخبات ديال بلجيكا، كانادا، لمغريب و كرواتيا. الجوج فراقي لي تأهلو من هاد لڭروپ هوما لمغريب و كرواتيا، لي عاودو تلاقاو من بعد ف لماتش د الترتيب. لمنتخب د لمغريب تأهل للدور التاني للمرة اللولة من 1986، و هوّ أول منتخب د إفريقيا كيشدّ الرتبة اللولة د ڭروپ د كاس لعالم من نيجيريا ف 1998. بلجيكا فشلات باش تتأهل للدور التاني للمرة اللولة من 1998 نيت.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### لمغريب vs كرواتيا
هاد جوج فراقي تلاقاو ف 1996 ف ماتش أميكال لي تسالا ب 2 ل 2.



### بلجيكا vs كانادا
هاد جوج فراقي تلاقاو ف 1989 ف ماتش أميكال لي تسالا ب 2 ل 0 لصالح بلجيكا.



### بلجيكا vs لمغريب
هاد جوج فراقي تلاقاو تلاتة د لمرات، وحدة منهوم ف كاس لعالم 1994 ربحات فيها بلجيكا ب 1 ل 0.



### كرواتيا vs كانادا
ماعمّرهوم تلاقاو قبل.



### كرواتيا vs بلجيكا
هاد جوج فراقي تلاقاو 8 د لمرات، لّخرة فيهوم ف 2021 سالات ب 1 ل 0 ف ماتش أميكال.



### كانادا vs لمغريب
هاد جوج فراقي تلاقاو 3 د لمرات، لّخرانية ف 2016 ملي غلبات لمغريب ب 4 ل 0.



## مصادر

تصنيف:كاس لعالم 2022
تصنيف:لمغريب ف كاس لعالم 2022
تصنيف:كرواتيا ف كاس لعالم 2022
تصنيف:كانادا ف كاس لعالم 2022
تصنيف:بلجيكا ف كاس لعالم 2022
تصنيف:مقالات فيها مصدر و 3000 بايت
أضوبي فوطوشوپ

**أضوبي فوطوشوپ** هو لوجسيال ديال شركة أضوبي متخصص ف الروتوش ديال التصاور مبازي على التحكم ف لپيكسال ديال التصويرة، و كيتعتابر هو أشهر لوجسيال ف الضومين ديالو.

## مصادر


تصنيف:صوفتوير
نوال السعداوي

**نوال السعداوي**، تولدات ف 27 أكتوبر 1931 ف كفر طحلة ؤ توفات ف 21 مارس 2021 ف لقاهرة، هي طبيبة و كاتيبة و ناشطة حقوقية مصرية، كتبات بزاف ديال لكتوبا و دخلات لحبس بسباب الكتابات ديالها الجريئة.

## مصادر

تصنيف:زيادة 1931
تصنيف:وفيات 2021
تصنيف:كاتبة مصرية
تصنيف:ناس توفاو ف لقاهرة
ڤينيل لاصق

تصغير
**لڤينيل اللاصق** ولّا غير **لڤينيل** هو مادة پلاستيكية مطاطية، كاين فيه لي كيتطبع مالفوق و كاين لي كيلصق ديريكت، كيخدمو بيه بزاف صحاب الطباعة الإلكترونية، و الماشينة لي كتطبع عليه سميتها تراسور ولا طابعة ديال الحجم لكبير. لڤينيل اللاصق فيه جوج نواع: لي كيتحيّد (ڤينيل وقتي)، و لي كيبقى لاصق ديما (ڤينيل دايم). كيتباع ب لوان و شكال مختالفين على حساب لإستعمال ديالو.

لڤينيل اللاصق مصاوب ب مادة كلوريد لپوليڤينيل *PVC*.

## نواع

لڤينيل لوقتي كيصلاح ل لپروجيات على لمدى لقصير، بحال إعلانات وقتية، التغليف ديال لپرودويات د لماكلة ولّا لإليكطرونية، و غيرها، بحيت كيقدر يتحيّد ب سهولة ف أي وقت بلا مايخلي أتار على السطح ديال لحاجة لي تلصق فوقها.

عكس هادشي، لڤينيل الدايم صعيب يتحيّد، و يلا تحيّد كيخلي أتار باينة كاتشوّه السطح، و كيتفضّل التخدام ديالو ف پروجيات على لمدى لبعيد، بحال ف لبلاكات ديال لحوانت لي كيخصهم يبقاو مدة طويلة و يقاومو عوامل الطقس.

## إستعمالات ديالو
* ف لمشاريع لفنية و الديكور
* التغطية ديال لأرض ف الديور و لحوانت
* لبلاكات د لإعلانات
* التغطية ديال لأجهزة لإليكطرونية، بحال اللور ديال لپيسي پورطابل
* التغلاف

## مصادر

تصنيف:پلاستيك
تصنيف:مواد
كاردي بي

**بيلكاليس مارلينيس ألمانزار** المعروفة بسميتها الفنية **كاردي بي** (تولدات ف 11 أكتوبر 1992) هي موغنية هيپ هوپ وشخصية تلفزيونية مشهورة فمواقع تواصل الإجتماعي. تولدات فحي ذا برونكس فمدينة نيويورك. جرّات الإنتباه ليها أول مرة ملي هضرات على حياتها المهنية وولات مشهورة فالأنترنيت من إنستڭرام. وفعام 2015 حتال 2017، بانت عضوة فالمنتخب العادي على VH1 مسلسل التلفزيون الواقعي «الحب والهيپ هوپ»: نيويورك.

ف فبراير 2017، سينات كونطرا مع شركة أطلانتيك، وأول مرة بانت أغنية ديالها بعنوان "Bodak Yellow" ووصلات ل نمرة واحد ف بيلبورد ميريكان.

## مصادر
 


تصنيف:موغنية ميريكانية
تصنيف:زيادة 1992
تصنيف:ناس حيين
تصنيف:مقالات فيها مصدر و علاين 3000 بايت
مولاي إسماعيل (توضيح)

هادي صفحة د التوضيح، **مولاي إسماعيل** يمكن يكون واحد من هاد جوج شخصيات:

* مولاي سماعيل بن الشريف، سلطان مغريبي حكم مابين 1672 و 1727
* مولاي سماعيل بن عبد الله، أمير مغريبي، حفيد لماليك محمد لخامس

تصنيف:صفحة توضيح
كاس لعالم 2022 ݣروپ H

[تصغير|لإفتتاح ديال لماتش بين [لمنتخب لوطني لؤروڭواني د كورة|لؤروڭواي و لبرطقيز]]
لماتشات د **ݣروپ H د [[كاس لعالم 2022]]** تلعبو مابين 24 نونبر و 2 دجنبر 2022. هاد لڭروپ مكوّن من لمنتخبات ديال لبرطقيز، غانا، ؤروڭواي و كوريا لجنوبية. لبرطقيز و كوريا الجنوبية طلعو من هاد لڭروپ للدور التاني. لؤروڭواي تقصات من الدور اللول للمرة اللولة من 2002، بعدما كوريا الجنوبية غلبات لبرطقيز 2 ل 1.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### ؤروڭواي vs كوريا لجنوبية
هاد جوج فراقي تلاقاو 8 د لمرات، منهوم 2 ف كاس لعالم، بجوج تسالاو ب فوز لوروڭواي، مرة ب 1 ل 0 ف كاس لعالم 1990، و مرة ب 2 ل 1 ف كاس لعالم 2010 ف دور 16.



### لبرتغال vs غانا
تلاقاو مرة وحدة ف كاس لعالم 2014 فاش ربحات لبرطقيز ب 2 ل 1.



### كوريا لجنوبية vs غانا
هاد جوج فراقي تلاقاو 8 د لمرات، لّخرانية ف 2014 ف ماتش أميكال تسالا ب 4 ل 0 لصالح غانا.



### لبرتغال vs ؤروڭواي
هاد جوج فراقي تلاقاو 3 د لمرات، منهوم مرة ف كاس لعالم 2018 فاش غلبات لوروڭواي 2 ل 1 ف دور 16.



### غانا vs ؤروڭواي
هاد جوج لفراقي تلاقاو مرة وحدة ف كاس لعالم 2010 ملي قصات لوروڭواي غانا ف لكار د فينال ب لپيلانتيات.



### كوريا لجنوبية vs لبرتغال
هاد جوج فراقي تلاقاو مرة وحدة ف كاس لعالم 2002 فين غلبات كوريا لجنوبية ب 1 ل 0.



## مصادر

تصنيف:كاس لعالم 2022
تصنيف:لبرطقيز ف كاس لعالم 2022
تصنيف:كوريا لجنوبية ف كاس لعالم 2022
تصنيف:غانا ف كاس لعالم 2022
تصنيف:ؤروڭواي ف كاس لعالم 2022
تصنيف:مقالات مافيهاش مصدر و فايتة 3000 بايت
محمد عشيق

**محمد عشيق** (تولد ف 1 فبراير 1965 ف الدار لبيضا)، هو بوكسور مغريبي. عشيق معروف حيت ربح لميدالية لبرونزية ف لألعاب لأولمپية د برشلونة ف 1992، ف لعبار د قل من 57 كيلو. هو خو عبد لحق عشيق، اللي تا هو ربح ميدالية ف لبوكس ف لألعاب لأولمپية (ف 1988).

ربح محمد عشيق لبطولة د لمغريب د لبوكس ف لعبار د قل من 57 كيلو 4 د لمرات: 1987 - 1989 - 1991 و 1992.
## مصادر

تصنيف:بوكسور مغريبي
تصنيف:بيوغرافيا د رجال
تصنيف:زيادة 1965
تصنيف:ناس حيين
تصنيف:ناس تزادو ف الدار البيضا
تصنيف:مغاربا د لقرن 21
عبدالله لعمراني

**عبدالله لعمراني**، تولد ف 1946 ؤ توفا ف 14 أبريل 2019، هو كوايري مغريبي كان كيلعب مودافيع.

## حياتو
شارك لعمراني ف كاس لعالم 1970 ف لمكسيك.

## مصادر

تصنيف:زيادة 1946
تصنيف:وفيات 2019
تصنيف:كوايري مغريبي
تصنيف:بيوغرافيا د رجال
تصنيف:ناس توفاو ف الرباط
مولاي دريس لخنوسي

**مولاي دريس لخنوسي**، تولد ف 21 يونيو 1939، هو كوايري مغريبي كان كيلعب مودافيع.

## حياتو
شارك لخنوسي ف كاس لعالم 1970 ف لمكسيك.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1939
تصنيف:ناس حيين
تصنيف:ناس د فاس
تصنيف:ناس تزادو ف فاس
قاسم سليماني

**قاسم سليماني**، تولد ف 1 يوليوز 1948 ؤ توفا ف 30 نونبر 1996، هو كوايري مغريبي كان كيلعب مودافيع.

## حياتو
شارك سليماني ف كاس لعالم 1970 ف لمكسيك.

## المسيرة
### في النادي
سليماني كان كيلعب كدفاع. قدر يلعب موسم واحد فالقسم الأول ديال البطولة ديال فرنسا، مع باريسFC فـ1972-1973.

لعب حتى هو ف نهضة سطات الرياضية ف المغرب و ف US نُوكس-لي-مين، بين 1975 و 1977.

### في المنتخب
دولي مغريبي، تم اختياره باش يشارك ف كأس العالم 1970 اللي تنظم ف لمكسيك. ف هاد البطولة، شارك ف ثلاثة ديال الماتشات مع الفريق ديالو. لعب ضد بيرو، بلغاريا وألمانيا الغربية.

### ماتشات الدوري أ
# 22/02/1967 : كارلسروهي: ألمانيا الغربية ضد المغرب 5 - 1 ودية
# 12/09/1967 الجزائر ضد المغرب في تونس 3 - 1 ألعاب البحر الأبيض المتوسط
# 27/04/1969 تونس - المغرب في تونس 0 - 0 تصفيات كأس العالم 1970
# 17/05/1969 المغرب - تونس في الدار البيضاء 0 - 0 تصفيات كأس العالم 1970
# 13/06/1969 تونس - المغرب في مارسيليا 2 - 2 تصفيات كأس العالم 1970
# 21/09/1969 المغرب - نيجيريا في الدار البيضاء 2 - 1 تصفيات كأس العالم 1970
# 10/10/1969 السودان - المغرب في الخرطوم 0 - 0 تصفيات كأس العالم 1970
# 26/10/1969 المغرب - السودان في الدار البيضاء 3 - 0 تصفيات كأس العالم 1970
# 30/10/1969 الجزائر - المغرب في الجزائر 1 - 0 ودية
# 28/12/1969 المغرب - بلغاريا في الدار البيضاء 3 - 0 ودية
# 03/06/1970 ألمانيا الغربية - المغرب في ليون 2 - 1 كأس العالم 1970
# 06/06/1970 بيرو - المغرب في ليون 3 - 0 كأس العالم 1970
# 11/06/1970 بلغاريا - المغرب في ليون 1 - 1 كأس العالم 1970
# 10/12/1970 الجزائر - المغرب في الجزائر 3 - 1 تصفيات كأس أمم إفريقيا 1972…………….**البطاقة الحمراء**
# 16/04/1971 مصر - المغرب في القاهرة 3 - 2 تصفيات كأس أمم إفريقيا 1972
# 08/10/1971 المغرب - مصر في إزمير 1 - 0 ألعاب البحر الأبيض المتوسط

### ماتشات بحال الأولمبياد
# 07/09/1967 تونس إيطاليا هواة ضد المغرب 0 - 1 الألعاب المتوسطية 1967
# 10/09/1967 تونس : فرنسا هواة ضد المغرب 2 - 0 الألعاب المتوسطية 1967                     
# 09/06/1968 الدار البيضاء المغرب ضد غانا 1 - 1 تصفيات الألعاب الأولمبية 1968                 
# 25/04/1971 نيامي : النيجر ضد المغرب 1 - 3 تصفيات الألعاب الأولمبية 1972…………….**هدف 1**  
# 30/06/1971 : طهران : النمسا أولمبي ضد المغرب 1 - 0 دورة فارس
# 10/10/1971 المغرب - اليونان في إزمير 1 - 0 الألعاب المتوسطية        
# 13/10/1971 إزمير يوغوسلافيا ضد المغرب 1 - 0 الألعاب المتوسطية 1971…….…..**بطاقة حمراء**
# 23/04/1972 تونس تونس ضد المغرب 3 - 3 تصفيات الألعاب الأولمبية 1972

## مصادر

تصنيف:زيادة 1948
تصنيف:وفيات 1996
تصنيف:كوايري مغريبي
تصنيف:بيوغرافيا د رجال
تصنيف:ناس تزادو ف سطات
تصنيف:ناس د سطات
تصنيف:شخصيات عندها كتر من تاريخ د لوفاة ف ويكيداطا
محمد لمعروفي

**محمد لمعروفي** (تولد ف 1947، توفى ف 18 نونبر 2025) هو كوايري مغريبي كان كيلعب وسايطي.

## حياتو
شارك لمعروفي معا لمونتخاب د لمغريب ف كاس لعالم 1970 ف لمكسيك ؤ كاس إفريقيا 1972 ف لكاميرون.

ف 1971، مشا حتارف ف فرانصا معا لفرقة د نيم ؤلامپيك ؤ لعب معاهم عاماين.

ف أبريل 1975، عطاه پولي ميدالية كا تكريم ل لمشاركة ف لمونديال د 1970.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1947
تصنيف:ناس حيين
تصنيف:ناس د الجديدة
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
تصنيف:وفيات 2025
تصنيف:زيادة 1949
طاجين

تصغير|طاجين ب الدجاج و الخضرا.
[تصغير|طاجين مغربي ب اللحم و [برقوق|البرقوق.]]
[تصغير|طاجين ب الخضرا مقدم ف [كوزينة مغريبية|ريسطو مغربي ف لندن.]]
[تصغير|طاجن [بامية باللحمة]]
[تصغير|أطباق الطاجين ف[شلالات أوزود.]]
**الطاجين** هو سمية تاع ميعنة مݣادة من تراب و الأكلة المغربية لي تاطيب فيها. تيتعتابر من أشهر الأطباق تقليدية ف المملكة المغريبية و تيتكون طاجين من تراب ثقيل و فيه القاع لي تيكون مدور و طالع شوي و الغطا لي مديور باش يدفع المرة لي تبخرات للقاع. و القاع مديور باش تكون طبسيل منين يتحيد الغطا باش يتكال.

## تاريخ
طاجين هو ميعنة و و طبسيل تيجمع المملكة المغربية و بعض الدول ليحداه، تيطيب فوݣ خفيفة و ل بزاف تسوايع، حتا تيتفرق اللحم على العظم و تتخلط نكهة الخضرا ب اللحم و المرقا. لغطا عندو مقبض يمكن تهزو بيد وحدة باش تزيد لعطرييا و المرقا لخصها تزاد.

## نواع
* المقلي: ب الدجاج و ليمون
* كفتة: كواري ت اللحم و ماطيشا
* لمروزية. لحم الخروف، و زبييب و اللوز
ومكونات خرا للطاجين بحال حمامة، الحوت، و الفواكه ناشفة، و زيتون و الخضرا. و بزاف تتكون لأطباق طاجين نكهة مع القرفة و الزعفران و الثوما و راس الحانوت، الكمون، و الفلفلا. و تيتزاد عليه السفرجل حدا اللحم.

## تصاور

File:Tajine potter.jpg
File:Kelaa-des-Mgouna (rosino-02).jpg
File:ElectricalTajine3.jpg


## مصادر
 

تصنيف:كوزينة د لمغريب
تصنيف:كوزينة د تونس
تصنيف:كوزينة د جزاير
تصنيف:مقالات فيها مصدر و 3000 بايت
تصنيف:كوزينة عربية
حبيب نورمحمدوڤ

**حبيب نورمحمدوڤ** (ب ، تولد ف 20 شتنبر 1988 ف سيلدي، داڭستان، ف لإتحاد السوڤياتي) هو مصارع معتازل ديال إم إم آ. كان هو الرقم واحد ف لعالم ف لعبار ديالو (لعبار لخفيف) من أبريل 2018 لمارس 2021، و اللي هو أطول وقت بقا فيه شي واحد هو اللول ف لعالم.

نورمحمدوڤ ما عمرو ما خسر تا ماتش لعب ف إم إم آ من نهار بدا تال نهار عتازل. بزاف د لمرات، ختاروه خبراء و مجلات باللي هو أحسن مصارع ف التاريخ. هو أكتر روسي متبوع ف إنسطاڭرام، و تابعو تقريبا 34 مليون واحد.

## مصادر

تصنيف:بوكسور
تصنيف:بيوغرافيا د رجال
تصنيف:زيادة 1988
تصنيف:ناس حيين
سعيد غاندي

**سعيد غاندي**، تولد ف 16 غشت 1948، هو كوايري مغريبي كان كيلعب وسايطي.

## حياتو
شارك غاندي ف كاس لعالم 1970 ف لمكسيك.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1948
تصنيف:ناس تزادو ف الدار البيضا
تصنيف:زيادة 1947
تصنيف:ناس حيين
تصنيف:شخصيات عندها كتر من تاريخ د الزيادة ف ويكيداطا
أحمد فرس

**أحمد فرس** (تولد ف 7 دجنبر 1946، توفى ف 16 يوليوز 2025) هو كوايري مغريبي كان كيلعب مهاجم. أحمد فرس هوّ أول كوايري مغريبي كياخد لكورة الدهبية د إفريقيا، و مول الروكور ديال أكبر عدد د لبيوتا معا لمنتخب ب 36 بيت ف لماتشات الرسميين.

فرس كان كيتلقّب ب "مول لكورة".

## لكاريير
لعب أحمد فرس معا لمنتخب د لمغريب مابين 1966 و 1979. لعب لماتش اللول ديالو معا لمنتخب ضد سويسرا لي كان ماتش أميكال. شارك فرس ف كاس لعالم 1970 ف لمكسيك، و قبل ف لإقصائيات ديال نفس لبوطولة لي لعب فيها لمغريب ضد منتخبات ديال تونس، السينيݣال، غانا و نيجيريا. شارك ف لألعاب لؤلمپية د 1972، و ماركا 3 د لبيوتا ضد منتخبات قوية بحال ألمانيا لغربية و لإتحاد السوڤياتي، ف كاس إفريقيا 1972 و 1978. و خدا معا لمنتخب كاس إفريقيا 1976.

دوّز فرس لكاريير ديالو ف لفراقي كاملة معا شباب لمحمدية من 1965، و رفض عروض ديال لإحتراف معا ريال مدريد و فرقة كوسموس لميريكانية. و كان هداف ديال لبوطولة جوج مرات ف 1969 و 1973 ب 16 بيت، و دّا لبوطولة معا فرقتو ف 1980 و كاس لعرش 1972 و 1975. ف 1982 عتازل و بدا كاريير ديال التدريب.

توفى فرس على عمر د 78 عام بعد صراع طويل معا لمرض.

## إحصائيات

## جوائز
### شباب لمحمدية
* 1972: كاس لعرش
* 1973: لكاس لمغاربية د لفراقي لي دات لكاس
* 1975: كاس لعرش - كاس السوپر لمغريبية - التاني د لكاس لمغاربية د لفراقي لي دات لكاس
* 1980: بوطولا 1

### لمنتخب د لمغريب
* 1974: كاس القنيطرة
* 1976: كاس إفريقيا - لألعاب لعربية

### جوائز فردية
* 1969: هدّاف لبوطولة
* 1973: هدّاف لبوطولة
* 1974: هدّاف لبوطولة ف كاس القنيطرة ف سوريا
* 1975: لكورة الدهبية د إفريقيا
* 1976: لعّاب لبوطولة ف كاس إفريقيا
* ف التشكيلة لميتالية د لمنتخب د لمغريب على حساب لفيديرالية الدولية د تاريخ و إحصائيات لكورة *IFFHS*
* لهدّاف التاريخي ديال منتخب لمغريب
* لهدّاف التاريخي ديال منتخب لمغريب ف كاس إفريقيا ب 6 د لبيوتا
* لهدّاف التاريخي ديال شباب لمحمدية

## مصادر

## مزاود
* 

تصنيف:كوايري مغريبي
تصنيف:بيوغرافيا د رجال
تصنيف:زيادة 1946
تصنيف:ناس تزادو ف لمحمدية
تصنيف:ناس حيين
تصنيف:ناس د لمحمدية
تصنيف:شخصيات عندها كتر من تاريخ د الزيادة ف ويكيداطا
تصنيف:وفيات 2025
محمد لفيلالي

**محمد لفيلالي**، تولد ف 9 يوليوز 1945، هو كوايري مغريبي كان كيلعب مهاجم.

## حياتو
شارك لفيلالي ف كاس لعالم 1970 ف لمكسيك.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1945
تصنيف:ناس حيين
تصنيف:ناس د وجدة
موهوب لغزواني

**موهوب لغزواني**، تولد ف 1948، هو كوايري مغريبي كان كيلعب وسايطي.

## حياتو
شارك لغزواني ف كاس لعالم 1970 ف لمكسيك، ؤ ماركا بيت ضد بلغاريا لي سالا ب تعادل 1-1 ؤ ربح فيه لمغريب أول نقطة ف تاريخ لمشاركات ديالو ف لمونديال.

مورما عتازل ف 1983، خدم لغزواني شيفور ف واحد شاريكة ؤ موراها شيفور د طاكسي كبير باش يدخّل لمصروف د حياتو ليومية.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1946
تصنيف:زيادة 1948
تصنيف:ناس حيين
حميد دحان

**حميد دحان**، تولد ف 1946 ف سيدي قاسم ؤ توفا ف 13 يوليوز 2020 ف نفس لمدينة، هو كوايري مغريبي كان كيلعب وسايطي.

## حياتو
لعب دحان معا إتحاد سيدي قاسم بين 1962 ؤ 1972 ؤ شارك معا لمونتخاب د لمغريب ف كاس لعالم 1970 ف لمكسيك.

مورما عتازل، خدم ف بزاف ديال لأدوار معا تيحاد سيدي قاسم منها تدريب ديال لفرقة، رياسة ديال لودادية ديال لعابا لقدام ؤ ناطق رسمي د لفرقة.

ب زيادة على لكاريير ديالو ف كورة، خدم دحان ؤستاد ؤ قرّا ف لبتيدائي.

## مصادر

تصنيف:زيادة 1946
تصنيف:وفيات 2020
تصنيف:كوايري مغريبي
تصنيف:بيوغرافيا د رجال
تصنيف:ناس توفاو ف سيدي قاسم
تصنيف:ناس تزادو ف سيدي قاسم
تصنيف:ناس د سيدي قاسم
تصنيف:مقالات فيها مصدر و علاين 3000 بايت
مصطفى شكري

**مصطفى شكري** لمعروف ب سميت **پيتشو**، تولد ف 1945 ؤ توفا ف 22 يناير 1980، هو كوايري مغريبي كان كيلعب وسايطي، كان واحد من أبرز لاعبي كرة القدم فالمغرب فسبعينيات القرن العشرين. تميز بأسلوب لعب فني وسريع، وكان كيلعب فالمركز ديال الوسط الهجومي مع الرجاء الرياضي والمنتخب المغربي.

## حياتو
شارك شكري ف كاس لعالم 1970 ف لمكسيك.

## البدايات
تزاد مصطفى شكري فـ الدار البيضاء سنة 1945، وترعرع فـ أحياء المدينة القديمة اللي كانت فيها الموهبة الكروية جزء من الحياة اليومية. بدا مسيرتو الرياضية مع فرق الأحياء قبل ما يكتشفوه كشّافة نادي الرجاء الرياضي، وينضم ليه فمنتصف الستينات. من أول مباراة، بيّن سميت پيتشو أنه لاعب مختلف، يجمع بين السرعة، والتمريرات الدقيقة، والقدرة على خلق الفُرص من لا شيء.

## المسيرة مع الرجاء الرياضي
مع الرجاء البيضاوي، عاش مصطفى شكري واحد من الفترات الذهبية ديال النادي، وكان من ركائز الفريق طيلة السبعينات. خلال هاد الفترة، ساهم فـ انتصارات كبيرة ضد خصوم تقليديين بحال الوداد الرياضي والجيش الملكي، وكان محبوب بزاف من طرف الجماهير البيضاوية. من إنجازاتو:

* لعب أكثر من **250 مباراة** رسمية.
* سجل حوالي **80 هدف** فالدوري المغربي.
* ساهم فـ تتويج الفريق بعدة ألقاب جهوية ووطنية.

## المشاركة الدولية
سميت پيتشو كان من اللاعبين اللي مثّلو المنتخب المغربي فـ كأس العالم 1970 فـ المكسيك، وهي أول مشاركة للمغرب وإفريقيا فهاد البطولة. لعب مباريات ضد ألمانيا الغربية وبيرو وبلغاريا، وكان من أكثر اللاعبين تحركاً فوسط الميدان.

رجع للمغرب بعد المونديال كبطل شعبي، وكان مثال للاعب المغربي المجتهد اللي كيقاتل على راية البلاد. دافع على القميص الوطني فـ أكثر من **35 مباراة دولية** وسجل حوالي **12 هدف**، قبل ما يعتزل اللعب الدولي فـ منتصف السبعينات.

## أسلوب اللعب
كان مصطفى شكري يتميّز بأسلوب لعب هجومي وذكي، يعتمد على المراوغة والتمريرات القصيرة السريعة. كان معروف بتفاهمو الكبير مع زملاؤو فالفريق بحال حسن أغميجة ومحمد فاخر، وكيعتبروه الجمهور أحد رموز الجيل الذهبي ديال الرجاء. وكان كيتلقب بـ *«سميت پيتشو»* بسبب قصة طريفة: ملي كان صغير، كان كيشري الحلوى “پيتشو” قبل التدريب، وولات اللقبة المشهورة ديالو حتى عند الجمهور.

## وفاته
توفى مصطفى شكري فـ 22 يناير 1980، فـ سن صغير نسبياً (حوالي 35 سنة)، بسبب مضاعفات صحية مفاجئة. وفاته شكلت صدمة كبيرة لجمهور الرجاء الرياضي ولعشاق الكرة المغربية، ودفن فـ مقبرة الشهداء بالدار البيضاء. كل سنة، كيتنظمو مباريات تكريمية على شرفو، وكيتم تذكروه كأحد أعمدة كرة القدم المغربية.

## الجدول الزمني للمسيرة

## الإرث والتكريم
بقى اسم سميت پيتشو محفور فذاكرة جماهير الكرة المغربية، خصوصاً فمدينة الدار البيضاء. كيعتبروه مؤرخو الكرة رمزاً للتواضع والإبداع، وواحد من اللِّي مهّد الطريق للأجيال اللي من بعد. فـ 2010، تم تكريمو رسمياً من طرف نادي الرجاء الرياضي فـ حفل كبير عرف حضور لاعبين من جيلو.

## المراجع


تصنيف:زيادة 1945
تصنيف:وفيات 1980
تصنيف:كوايري مغريبي
تصنيف:بيوغرافيا د رجال
تصنيف:ناس تزادو ف الدار البيضا
تصنيف:زيادة 1947
تصنيف:شخصيات عندها كتر من تاريخ د الزيادة ف ويكيداطا
عبدلقادر لورياغلي

**عبدلقادر مزوار لورياغلي** لي معروف ب سميت **لاستيك**، تولد ف 1943 ف تطوان ؤ توفا ف 7 أكتوبر 2022، هو كوايري مغريبي كان كيلعب ڭارديان.

## حياتو
لعب لورياغلي معا الوداد البيضاوي ؤ شارك معا لمونتخاب د لمغريب ف كاس لعالم 1970 ف لمكسيك.

## جوايز

### معا لفراقي

### فردية
* أحسن ڭارديان د لبطولة د لمغريب ف موسم 1966-1965.

## مصادر

تصنيف:زيادة 1943
تصنيف:وفيات 2022
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و 3000 بايت
حميد لهزاز

**حميد لهزاز**، تولد ف 30 نونبر 1945 ف فاس ؤ توفا ف 13 يناير 2018 ف نفس لمدينة، هو كوايري مغريبي كان كيلعب ڭارديان.

## حياتو
شارك لهزاز ف كاس لعالم 1970 ف لمكسيك.

## مصادر

تصنيف:وفيات 2018
تصنيف:كوايري مغريبي
تصنيف:بيوغرافيا د رجال
تصنيف:ناس توفاو ف فاس
تصنيف:زيادة 1945
تصنيف:ناس د فاس
جيلالي لفاضيلي

**جيلالي لفاضيلي**، تولد ف 1940، هو كوايري مغريبي كان كيلعب مودافيع.

## حياتو
شارك لفاضيلي ف كاس لعالم 1970 ف لمكسيك.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1940
تصنيف:ناس تزادو ف لمحمدية
تصنيف:زيادة 1941
تصنيف:ناس حيين
تصنيف:ناس د لمحمدية
تصنيف:شخصيات عندها كتر من تاريخ د الزيادة ف ويكيداطا
حمد معنينو

**لحاج حمد معنينو** السلاوي (تولد ف 1906 سلا، توفّا ف 11 ماي 2003 ف نفس لمدينة) كان سياسي و مقاوم و كتاتبي و توارخي مغريبي، من الناس د لحركة لوطنية د لمغريب. خدا لوسام د لعرش من عند لماليك لحسن التاني ف 3 مارس 1968.
## حياتو
تولد لحاج حمد معنينو ف 1906 ف لمدينة لقديمة د سلا. مشا و هو صغير يقرا ف سوريا و لبنان، فين قرا الدراسات لإسلامية. ملّي رجع للمغريب، بدا تيناضل ضد لحماية لفرانساوية على لمغريب و مشا علاود هاد النضال بزاف د لمرات للحبس، و تنفا 9 سنين ما كانش يقدر يسكن فيها ف سلا. ف 1946، ملّي رجع لمدينتو، كان من الناس اللي أسسو لحزب د الشورى و لإستقلال.
## كتوباتو
كتب معنينو بزاف د لكتوبا على لحوايج اللي عاش، و لا اللي عندها علاقة بحياتو، منها:
* *لحركة لوطنية و لمدينة د سلا*
* *تراجم رجالات الدين و لعلم و لجهاد و لوطنية*
* *لموزون و لملحون*
* *دار بريشة ولا لقصة د مخطوف*
## مصادر

تصنيف:زيادة 1906
تصنيف:وفيات 2003
تصنيف:ناس تزادو ف سلا
تصنيف:توارخي مغريبي
تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:ناس توفاو ف سلا
تصنيف:ناس د سلا
أسلوب التنين د الدبزة

**أسلوب التنين د الدبزة** ؤلا **لكونڭ فو ديال التنين لجنوبي** (ب الشينوية 龍形摩橋) هو أسلوب قديم و تيتعتابر واحد من فروع تالكونڭ فو. أسلوب التنين هو نمط تطور على الخصائص تاع التنين الشينوي الأسطوري.

## تأسيس ديالو
تنقل تاريخ أسلوب التنين بشكل شفوي ماشي مكتوب، داكشي علاش الأصول ديالو مامعروفاش كاملة. ولكن تيتڭال بلي تقدم من راهبة سميتها وو موي، و تعدل ف البلايص الشمالية والجنوبية فشينوا.

التنين حيوان أسطوري، يعني ماعمّرو كان ف لواقع، ولكن هاد لأسلوب د لمدابزة تطور باش يحاكي لخاصيات ديال التنين ف لمخيّلة د الشناوا.

## التقنيات المهمين فيه
* الضفر د التنين: ميزة زوينة فأسلوب التنين هو تقنية الضفر د التنين تتڭبض صبع الإبهام والسبابة و الصبع لوسطاني وتدورهوم باش يشكلو كماشة.
* ضربات اليد: يمكن ليك تخدم لقبضة ولا الكف باش تضرب الخصم.
* ركلات: كاتركز على الضرب ف مناطق تحت السمطة بحال لفخاد و الركبة.

أسلوب التنين د الدبزة تيركز على النمو العقلي و الروحي لي تايجي من لممارسة.

## الأنواع
* أسلوب التنين الشمالي.
* أسلوب التنين الجنوبي.

## مصادر

تصنيف:فنون د لمقاتلة
تصنيف:مقالات فيها مصدر و 3000 بايت
.jp

**jp.** هو كوض د لبلاد ديال ضومين د أنترنيت د النيڤو اللول ديال سيتات لي تابعين ل الجاپون. هاد الكوض تدار ف 1986 و كاتسيّرو مؤسسة سميتها السربيس ديال الروجيستر د الجاپون ().

## مصادر

تصنيف:كوض د بلاد ديال ضومين د النيڤو اللول
تصنيف:أنترنيت
تصنيف:الجاپون
تصنيف:تأسيسات د 1986 ف الجاپون
ماكسيبون

تصغير|ڭلاص د ماكسيبون مشرية ف ألمانيا
**ماكسيبون** (السمية لأصلية **Maxibon**) ماركة ديال لڭلاص كاتصاوبها شركة فرونيري *Froneri*. هاد لپرودوي مكوّن من جيهة فيها *أيس كريم* فيه طراف د شّكلاط، و جيهة خرة على شكل ساندويتش مدوّر ب جوج بيسكويات. هاد لماركة بانت عند شركة إطالجيل ف طّاليان ف 1989، ؤ بدات كاتبيعها شركة نيستلي فاش شرات إطالجيل. ف 2016، شركة فرونيري، لي تابعة ل نيستلي، شدات لإنتاج د لماركة د ماكسيبون.

## مصادر

تصنيف:صناعة د لماكلة
أڭارثا

تصغير|200بك|يسار
**أڭارثا** ؤلا **أڭارطا** ؤلا **أڭارطي** هي مملكة أسطورية تيتڭال بلي كاينا فقلب الأرض. و تيرتابط التصديق ديالها بنظرية تاع الأرض المجوفة و هي نظرية شايعة ف علم الباطنية.

## التاريخ
نشر ألكساندر سان إيڤ دالڤيدر عالم السحر لفرنساوي ف لقرن 19 أول رواية "موثوقة" ل أڭارطا ف أوروپا. و على حساب شنو كتب فراه عالم "أڭارطا" لمخبي و لحكمة ديالو و ثروة ديالو كلها غتعطا للبشر، ملي ترقى المسيحية للوصايا لي صاغها نّبي موسى و الله شي نهار، بمعنى ملي تكون الفوضى كاينا ف عالامنا غادي تستبدل بالتزامن. وقدم سان إيڤ وصف حي ل"أڭارطا" فهاذ الكتاب بحالا راه بلاصا كاينا بصح، فجبال الهيمالايا ف التيبيت.

لمستكشف لپولوني فيرديناند أوسيندوڤسكي تا هوّا كتب كتاب على هاد لموضع لؤسطوري ب عنوان "لوحوش و الرجال و لأرباب". و فالكتاب تيعاود أوسيندوڤسكي قصة تنقلات ليه على مملكة كاينا داخل الأرض. وكانت معروفة عند المجتمع البوذي الخيالي ب سميت أڭارتي.

## الإتصالات مع الأساطير
تاترتابط أڭارطا فبزاف تلمرات مع شامبالا (تيتڭال ليه بزاف تلمرات "شانڭريلا" فبعض النصوص) و لي عندو بلاصة كبيرة فتعاليم لڤاجرايانا البوذية و الكالاتشاكرة التيبيتية و تعاودات تحيات فالغرب من قيبال مدام بلاڤاتسكي و المجتمع الثيوصوفي. كيعتابرو اللاهوتيين بلي أڭارطا مجمع شاسع من الكهوف تحت التيبيت تيسكنوها نص أرباب لي كيتسماو أسورا Asuras. تتشوف هيلينا ونيكولاس رويريتش، لي تتوافق تعاليم ديالهوم مع طّيوصوفيا، بلي شامبالا عندها وجود روحاني و فيزيكي بجوج.

## مصادر

تصنيف:مدن وممالك أسطورية وخيالية
تصنيف:مقالات فيها مصدر و علاين 3000 بايت
لعاود-ولادة

[تصغير|"لولادة د ڤينوس"، لوحة ديال لفنان [صاندرو بوتيتشيلي]]
**لعاود-ولادة** ؤلا **لعاولادة** ؤلا **النوضة** (ب ، ) حاراكة لي بانت ف ؤروپا لي رجّعات لقيمة د لأداب، لفن و لفلسفة ديال ليونان و رّومان، لي كانو فقدوها ف لفترة التاريخية لي كاتسما "لفترة لمضلّمة ف ؤروپا". هاد لحاراكة كانت بدات ف طّاليان، و جات ف لفترة لينتيقالية مابين لقرون لوسطانية و لفترة لعصرية.

ديجا من لقرن 14 كانو شي مدون طاليانية عرفو تطورات تقافية د ما قبل النوضة. معا لمجي د لقرن 15، أغلبية د لمدون د الطاليان، و شي مدون ؤروپية خرة نتاشرات فيهوم هاد لحاراكة، ف هاد لفترة لي كاتسمّا لعاود-ولادة ؤلا "النوضة اللولة". ملي وصل لقرن 16، كانت ؤروپا كاملة دخلات ف لفترة د النوضة.

"النوضة لفنية" هوّا مصطلح لي كيوصف لأعمال لفنية لي تدارو ف هاد لعصر، لي خداو لإلهام ديالهوم من لفن ليوناني الروماني بشكل كبر، و من لفن د لقرون لوسطانية بشكل قل.

هاد لفترة تميّزات تا ب تطور التصورات د لكون، و لإصلاحات دّينية، وسايل جديدة ديال نشر لمعلومات (لمطباعة)، كتيشافات كبار، و تطور قتيصادي لي دعم ؤ تّدعم ب إبداعات و ختيراعات جديدة.

## نوطات لوغاوية

## مصادر


تصنيف:تاريخ د ؤروپا
تصنيف:لعصور التاريخية
تصنيف:مقالات فيها مصدر و علاين 3000 بايت
تصنيف:تقافة غربية
تصنيف:مقالات ب عناوين فيها نيولوجيزم
تصنيف:لفترة لعصرية لمبكرة
تصنيف:تاريخ د ؤروپا على حساب لفترة
تصنيف:لقرن 14 ف ؤروپا
تصنيف:لقرن 15 ف ؤروپا
تصنيف:لقرن 16 ف ؤروپا
تصنيف:لقرن 17 ف ؤروپا
خديجة بنت محمد السادس

**الأميرة خديجة** بنت محمد السادس بن لحسن التاني (10 صفر 1428 هـ الموافق 28 فبراير 2007م) هي الثانية فولاد الملك محمد السادس من مرتو سلمى بناني. تولدات ف الرباط، خوها الكبير هو لأمير مولاي الحسن ولي عهد لمغريب. صدر باها مرسوم بالعفو الملكي على آلاف ت لمحابسيا باش يحتافل بالمولد ديالها.

زارت خديجة تونس مع مها ف يونيو عام 2009.

## مصادر

تصنيف:زيادة 2007
تصنيف:أميرات مغريبيات
تصنيف:ناس تزادو ف الرباط
تصنيف:ناس حيين
تصنيف:ناس د الرباط
بومبي

تصغير|لبومبيا
**لبومبي** موضف كينتامي ل جانب الوقاية المدنية بحيت عندو المهمة ديال إطفاء الحرائق ف الديور و عندو حتى المهمة ديال الميترناجور يعني يعتق الناس لي كيغرقو ف عرض البحر.

## مصادر


تصنيف:السلامة
تي فلوو

**تي فلوو** ولاّ **التيفلو**، ولاّ **طيفلو** (ب لحروف لاتينية **TFLOW**، تولد ف 21 أكتوبر 1994 ف تاونات) و سميتو د بصح **طارق التازي** هو راپور مغريبي، بدا ف رّاپ ف 2011.
## حياتو
تولد تي فلوو ف تاونات ف 1994. ملّي دار 6 سنين، رحلو دارهم ل فاس، و تما فين كبر. قرا حتا السيزيام شعبة أداب و من بعد خرج من القرايا. خدم حجّام ولكن حبس هاد لخدمة ف 2016 حيت ما كانتش عاجباه و ماكانش باغي يكمل فيها.
## لأغاني ديالو
تي فلو عندو بزاف د لأغاني معروفة ف لمغريب، و بزاف منهم عندم كليپات. من لأغاني لمعروفة ديالو كاين:
* *برم برم برم* (2017)
* *زنزن* (2018)
* *ياك أ الدنيا* (2018)
* *صاحبي* (2022)
## مصادر

تصنيف:زيادة 1994
تصنيف:راپور مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف تاونات
تصنيف:مقالات فيها مصدر و 3000 بايت
خدايمي

[تصغير|ف شي [صوفتوير ؤلا سيت د لويبـ لخدايمي كايصوروه على شكل أيقونة مجردة د انسان.]]
**لخدايمي** (النݣليزية: **User**) هو واحد الفرد للي كايخدّم ؤلا يستعمل واحد السربيس لورديناطور ؤلا واحد الريزو أنفورماتيك.

لخدايمي غالبا ما كايكون عندو **حساب تاع لخدايمي** ؤ كايتؤطونتيفيا ل السيسطيم ب السمية د لخدايمي (النݣليزية: **Username**)

شي صوفتويرات كا يكتافيو يوفرو سربيسات ل سيسطيمات ؤخرين ؤ بالتالي ما كايكونش عندهم خدايمية أخرانيين.

## مصادر

تصنيف:أنفورماتيك
تصنيف:مقالات ب عناوين فيها نيولوجيزم
تصنيف:مصطلحات د لانفورماتيك
تصنيف:كونصوماتور
سارة بلالي

**سارة بلالي**، تولدات ف 1992 ف دارلبيضا، هي باحتة مغريبية متخصصة ف لميكروبيولوجيا.

## حياتها
تزادت بلالي ف كازا، خدات لبكالوريا ف شعبة د لفيزيك-شيمي ف 2010 ؤ كملات قرايتها ف جاميعة لحسن تّاني ف لافاك د صيونص د بن مسيك فين دارت تخصص ديال لبيولوجيا. دارت موراها ماسطر دولي بين لافاك ديالها ؤ جاميعة إكس مارساي ف فرانصا ف تخصص د عولوم صحة ؤ تنمية. ف لماسطر ديالها دارت صطاج ف لمعهد صبيطارو-جاميعي د مارساي معا لپروفيسور ديديي راولت لي خدمات معاه على تحليل د لباكتيريات.

موراها قتارح عليها لپروفيسور راولت تلتاحق ب لمعهد ف 2015 فين وجدّات لأطروحة ديال دوكتورا ؤ خدمات على لميكروبات د لمعدة.

كانت بلالي من لوالا لي خداو تصويرة د لكوڤيد-19 ب ميكروسكوپ إليكطروني.

## مصادر

تصنيف:زيادة 1992
تصنيف:ناس تزادو ف الدار البيضا
تصنيف:مغاربا
تصنيف:ناس حيين
تصنيف:مقالات فيها مصدر و 3000 بايت
راي

تصغير|ألبومات ديال الراي من الدزاير ف التمانينات د لقرن 20
**الرّاي** هو نوع د لموسيقا بدا ف لغرب د لجزاير، و نتاشر بزاف تا ف الشرق د لمغريب. لأصل ديالو كان هو لموسيقا د الشيوخ د لعروبية د الدزاير اللي كانو كيغنيو لقصايد ب لڭصبة و لڭلاّل. خداو مغنيين جداد هاد لأغاني ف اللخر د السبعينات واللول د التمانينات، زادو عليهم آلات جداد بحال لپيانو، و سمّاو راسهم الشباب، و هاكادا بداو لموسييقا د الراي. من الشباب اللي معروفين ف التاريخ د الراي كاين خالد و مامي و حسني.
## لأصل ديالو
كاين بزاف د لهضرة على لأصل ديال الراي و منين جدا، و لكن لأغلبية د لعيون كاتقول باللي بدات هاد لموسيقا ف مدينة سيدي بلعباس ف الدزاير، و موراها مشات ل وهران، فين كبرات و بدات تاتعرف ف لعالم كامل. لأصل د لكلمة هو الراي د لواحد، زعما شنو بانليه، حيت هاداك اللي كيغنّي كيهضر على شنو باين ليه ف لموضوع اللي كيغني عليه.
## مصادر

تصنيف:الراي
تصنيف:وهران
كباب د إسكندر

**كباب د إسكندر** هو واحد من أشهر تالأطباق فشمال غرب تركيا. خدا سميتو من المخترع ديالو إسكندر أفندي للي عاش ف مدينة بورسة (الشمال لغربي د تركيا) فلخر تالقرن 19 فالإمبراطورية العثمانية.

## مصادر

تصنيف:لكوزينة تركية
تصنيف:ماكلة
ألانا راي

**ألانا راي** مومتيلة پورنو ميريكانية من أصل لبناني تولدات ف 9 فبراير 1988 ف مدينة فريهولد فولاية نيو جيرسي الميريكانية، سميتها تبصح إليزابيث كولمان.
## مصادر

تصنيف:مومتيلات د لپورنو ميريكانيات
تصنيف:زيادة 1988
تصنيف:مومتيلات د لپورنو بيسيكسوال
تصنيف:مومتيلات د لپورنو ليزبيانات
تصنيف:عارضات تعري
تصنيف:عارضات ميريكانيات
تصنيف:عارضات إغراء
إلين (مومتيلة پورنو)

**إلين** مومتيلة پورنو ميريكانية تولدات ف 21 يوليوز 1981 ف مدينة كوس باي ف ولاية ؤريڭون الميريكانية، سميتها تبصح كاساندرا ويلمان.

## مصادر

تصنيف:مومتيلات د لپورنو ميريكانيات
تصنيف:زيادة 1981
تصنيف:مومتيلات د لپورنو بيسيكسوال
تصنيف:مومتيلات د لپورنو ليزبيانات
تصنيف:عارضات د لعرا
تصنيف:عارضات ميريكانيات
تصنيف:عارضات إغراء
توفيق بوعشرين

**توفيق بوعشرين** (تولد ف 1969 ف مكناس) هو صحافي مغريبي، و لمدير د لجريدة د "أخبار ليوم". كان من لمؤسسين د لجريدة د "لمساء"، اللي بداها مع رشيد نيني ف 2006، و خرج منها ف 2008.

ف فبراير 2018، تقبط بوعشرين عند لبوليس، بالتهمة ديال "لبيع و الشرا د بنادم، و لإغتصاب و التحرش". من موراها تحكم عليه ب 15 لعام د لحبس. بزاف د لجمعيات و لمنضمات تيقولو باللّي هاد التهم غي ملصقة ب بوعشرين، و باللي تقبط ف لحبس حيت هو صحافي و داكشي اللي كان تيكتب ما كانش تيعجب الدولة.

ف 29 يوليوز 2024، خرج من حبس لعرجات 2 فين كان مشدود، بعدما جاه عفو ملكي.

## مصادر

تصنيف:بيوغرافيا د رجال
تصنيف:صحافي مغريبي
تصنيف:زيادة 1969
تصنيف:ناس حيين
تصنيف:ناس تزادو ف مكناس
تصنيف:ناس قراو ف جاميعة محمد لخاميس
تصنيف:ناس د مكناس
ليسا (موغنية)

**ليسا** (سميتها الحقيقية: لاليسا مانوبان، بالهانڭل: 리사) تولدات ف 27 مارس 1997 هي موغنية راپ طايلاندية و راقصة و موغنية و عارضة و أصغر وحدة ففرقة البنات الكورية بلاكپينك.

## حياتها
تولدات ف 27 مارس 1997 فبوريرام، طايلاند. تتعرف تعزف على ماكينة اليوكليلي.

بدات الشطيح فعمر صغير وكانت جزء من طاقم تالرقص لي سميتو "We Zaa Cool" مع «بام بام» من ڭوط7. و ليسا بوحدها للي تقبلات ف واي جي إنترتينمنت ف تجارب الأداء تاع طايلاند فعام 2010 و نضمات للوكالة ف أبريل 2011. و ولات أول فنانة ماشي كورية عند واي جي إنترتينمنت.

ف نونبر 2013 بانت ليسا مع مينو (من فرقة وينر) و بوبي و بي آي (من فرقة آيكون) و جينهوان ف ڤيديو كليپ "رينڭا لينڭ" للمغني تايانڭ. و فمارس 2015 ولات ليسا عارضة ل ماركة الحوايج «نونا9اون» ومن بعد ولات عارضة ل ماركة تاع مستحضرات التجميل «مون شوت» ف2016.

تدربات ليسا للمدة تاع خمس سنين و تلاتة تشهورا من أبريل 2011 حتا ترسمات الفرقة ف8 غشت 2016 و لموقع ديالها راقصة رئيسية، راپورة، موغنية و ماكني (أصغر عضوة فالفرقة).

## الحياة الشخصية
فصيلة دم ديالها هي O. وليسا كاتهضر ببزاف تاللغات بحال الطايلاندية، نّڭليزية، لكورية، الجاپونية، و الشينوية.

## فيلموڭرافيا
### الڤيديو كليپ

## البرامج تتلفازا

## الجوائز والترشيحات

## مصادر


تصنيف:موغنية طايلاندية
تصنيف:زيادة 1997
تصنيف:مومتيلة طايلاندية
تصنيف:موغنين ديال لپوپ لكوري
تصنيف:ناس حيين
تصنيف:مقالات فيها مصدر و 3000 بايت
عاداد لولي

[تصغير|نقدرو نمتّلو [عاداد مركب|لأعداد لمركّبة على شكل مستطيلات، ولاكين لأعداد اللولية مايمكنش يتمتّلو على شكل مستطيلات]]
[تصغير|ألڭوريتم ديال ل[غربال د إراسطوطينيس باش كيتحددو لأعداد اللولية]]
**لعاداد اللوّلي** (ب ، ب ) هوّا عاداد لي لقواسم لوحيدين ديالو هوما 1 و لعاداد براسو. متلا 2، 3 و 5 أعداد لولية حيت كلا واحد فيهوم ماكيتّقسم غير على 1 ؤلا على راسو (2، 3، ؤ 5 ب هاد تّرتيب). لعاداد لي لي ماشي لولي كيتسما عاداد مركّب (ب ). متلاً 4 عاداد مركب، حيت كيتّقسم على 2 (2\times2=4)، بلإضافة ل 1 و 4.

لعاداد 1 هوّا لوحيد ف لأعداد لموجبة لي ما لولي ما مركب. أي عاداد لي كبر من 1 يقدر يتّكتب على شكل تعميل ديال لأعداد لّولية (أعداد لولية مضروبة ف بعضياتها لي كاتعطي داك لعاداد)، متلاً 24=2^3\times3=2\times2\times2\times3.

لخدمة على لأعداد لّولية شغلات لعولاما د لماط من لفترة ليونانية لقديمة، و تا لعولاما لمسلمين ساهمو ف التطوير د لفهم ديالها. ف جوايه 300 قبل لميلاد، لماطيماتيسيان ليوناني ؤقليدس بيّن بلي لأعداد لّولية ماكيتسالاوش. من ديك سّاع و لحرايفيا د لماط كيحاولو يلقاو شي فورمولة عامة (ب ) لي كتميّز لأعداد لّولية على لمركّبة، ولاكين ل حد سّاعة تاحد مالقاها، و وخا كاينين بعض لپاطيرنات ف تّوزيع ديالهوم، لأعداد لّولية كيبانو بشكل عام مرتّبين بشكل عشوائي ف سّلوم د لأعداد طّبيعية.

أسهل طريقة باش يتحدد واش شي عاداد n راه لولي ؤلا مركّب هوّا لألڭوريتم د لقسيم لمعاود، لي كيجرّب لقسيم على جميع لأعداد من 2 تال <math>\sqrt n</math>، و يلا قسم واحد فيهوم لعاداد لمعني راه كيكون مركّب، و يلا تا واحد ماقسم لعاداد لمعني، كيكون لولي. هاد طّريقة تقيلة بزاف، و كاينين دابا ألڭوريتمات لي سرع منها.

أكبر عاداد لولي تّكتاشف تال دابا هوّا 2^{82.589.933}-1 لي فيه 24.862.048 نمرة ف لمجموع، و تّلقا ف إطار لپروجي د لبحت لكبير د لأنترنيت على اللوليات د ميرسين (ب ).

بزاف د لمسايل لمرتابطين ب لأعداد اللولية بشكل موباشير ؤلا لاموباشير باقين من هادي قرون ماتحلو، بحال لحدسية د ڭولدباخ لي كاتڭول بلي أي عاداد جوجي من 4 ل لفوق يقدر يتّكتب على شكل مجموع ديال جوج أعداد لولية (متلاً 8=3+5، 6=3+3، 4=2+2، ...) ولاكين لحد الساعة مامتبوتاش هاد لقضية 100% ب نّسبة ل جميع لأعداد الجوجية من 4 ل لفوق. كاينة تا لفرضية د ريمان لي عندها رتيباط معا بزاف د لمسايل ف لماط ف فروع مختالفين، و منها لأعداد اللولية.

لأعداد اللولية عندهوم تطبيق عملي ف لانفورماتيك، حيت كيدخلو ف لكريپطوڭرافيا، لي كاتعتامد على حقيقة بلي ساهل باش تضرب جوج أعداد لولية ف بعضياتهوم ف ؤرديناتور وخا يكونو كبار بزاف، ولاكين صعيب تقشع هاد جوج أعداد يلا عندك غير نّتيجة د ضّرب ديالهوم.

ف نّيڤو لقافز د لماط، كاين تعميم ديال لمفهوم د عاداد لولي، متلاً ف خاتم، لي يقدر يكونو فيه عناصر لولية (ب )، ؤلا ميتالي لولي (ب ).

## مصادر

تصنيف:لماط
تصنيف:مقالات فيها مصدر و 3000 بايت
تصنيف:سلاسل د لأعداد
تصنيف:أعداد لولية